Trečiokas (moneta)

Trečiokas – Lietuvos Didžiosios kunigaikštystės ir Lenkijos sidabro moneta. 

 Lietuviški trečiokai 
valdymo metu 1585 m. kaldinto lietuviško trečioko pavaizduotas paiždininkio Leono Sapiegos
herbas

Valdant Žygimantui Augustui kaldinti 1546–1566 m. Vilniaus pinigų kalykloje. Monetos masė 2,67 g, skersmuo 21–22 mm, praba 875.

Kaldinti kelių tipų trečiokai:
Averse valdovo portretas, legenda. Reverse legenda III GROSS AR TRIP MAG DVCA LITVA, apačioje Vytis ir data;
Averse valdovo portretas, iš šonų data. Reverse Vytis, po juo nominalas, Gediminaičių stulpai, legenda GROSSVUS TRIPL MAGN DVCA LITVA. Monetos masė 7,1 g, skersmuo 26-28 mm, praba 344;
Averse karūnuota monograma, iš šonų metai, legenda. Reverse Vytis, po juo nominalas, Gediminaičių stulpai. Monetos masė 3 g, skersmuo 21-22 mm, praba 875.
Averse karūnuota monograma, iš šonų data, legenda. Reverse Vytis herbiniame skyde, po Vyčiu - nominalas, legenda. Masė 3 g, skersmuo 21-21,5 mm, praba 875.

Satyrinis trečiokas. Averse Vytis, po juo nominalas, legenda. reverse 4 eilučių legenda QVI HABITAT IN COELIS IRRI DEBIT EOS („Danguje gyvenantis juokiasi iš jų“), apačioje karūnuota monograma, iš šonų data. Monetos masė 3 g, skersmuo 21-22 mm, praba 875. Šia moneta, manoma, buvo pašiepiami Liublino unijos šalininkai.

Valdant Steponui Batorui monetos kaldintos Vilniaus pinigų kalykloje. Averse vaizduojamas valdovo portretas, legenda, reverse nominalas, po juo Erelis ir Vytis, apačioje legenda GROS ARG TRIP M D LITVA, Batorų giminės herbas ir data. Monetos masė 2,37 g, skersmuo apie 21 mm, praba 844

Žygimanto Vazos laikais kaldinti Vilniaus pinigų kalykloje 1589–1608 m. Averse valdovo atvaizdas, legenda, reverse nominalas, po juo Erelis ir Vytis, tarp jų - Vazų herbas, data ir legenda GROS ARG TRIP M D LIT. Masė 2,4 g, skersmuo apie 21 mm, praba 844. 

Jono Kazimiero laikais monetos kaldintos Vilniaus pinigų kalykloje 1652, 1664–1665 m., dviejų tipų:
Averse valdovo portretas, legenda IO CAS D G REX POL M D L. Reverse Vytis, virš jo karūna, po juo skaičiai 30 (1/30 talerio dalis), legenda GROS ARG III P MAD DVCA LI. Masė 2 g, skersmuo 21 mm, praba 375;
Averse valdovo portretas, legenda IOA CASIM D G REX POL & S. Revese Vytis, ties juo nominalas, apačioje legenda GROS ARGE TRIP MAG DVC LIT, data ir LDK žemės iždininko inicialai. Masė 1,75 g, skersmuo 19-20 mm, praba 375.

1706 m. Maskvoje, Admiraliteto kalykloje buvo nukalti bandomieji trečiokai Augusto II vardu. Averse valdovo portretas, legenda AUGUST D L & E S. Reverse Vytis, virš jo karba, LDK žemės iždininko ženklas, legenda MONETA NOUA M D L, data.

Nuorodos 
 Дьяк М. Описание редкой, подборки 5 серебряных «городских монет» чеканки города Рига, конца 16 века.

Kategorija:Monetos
Kategorija:Abiejų Tautų Respublikos pinigai